Kælderlejligheden ligger helt fantastisk i forhold til offentlig transport. Busser kører bogstaveligt talt udenfor havelågen, og metro og S-tog ligger 4 minutters gang væk. Den er fuldt udstyret med alt, hvad man skal bruge uden at skulle deles med værtsfamilien. Toilettet er i et fællesområde i kælderen, men vi stødte ikke ind i værtsfamilien, når vi skulle på toilet, mens vi var der i halvanden uge. Badeværelset er helt privat. Vi sov godt og roligt. Værtsfamilien er søde og hjælpsomme og lette at komme i kontakt med. De var også så søde, at vi fik lov at låne vaskemaskinen, fordi vi var der i så lang tid. Vi kan på alle måder anbefale at bo her!